คาดแรงซื้อ LTF-RMF หนุนหุ้นบวกต่อ
ศูนย์วิจัยกสิกรไทย คาด หุ้นสัปดาห์หน้าแกว่งขึ้นต่อ ได้รับแรงหนุนจากแรงซื้อ LTF-RMF
10 ธ.ค. 2554

ศูนย์วิจัยกสิกรไทย คาด หุ้นสัปดาห์หน้าแกว่งขึ้นต่อ ได้รับแรงหนุนจากแรงซื้อ LTF-RMF 
บริษัทศูนย์วิจัยกสิกรไทย จำกัด รายงานว่า แนวโน้มดัชนีหุ้นไทยสัปดาห์ระหว่างวันที่ 13-16 ธ.ค. 2554 ดัชนีอาจยังแกว่งขึ้นต่อ โดยได้รับแรงหนุนจากแรงซื้อ LTF และ RMF แม้คงจะมีแรงขายทำกำไรบ้าง นอกจากนี้ คงจะต้องติดตามผลการประชุมสุดยอดผู้นำสหภาพยุโรป และผลการประชุมของธนาคารกลางสหรัฐ (13 ธ.ค.) สำหรับรายงานตัวเลขเศรษฐกิจสหรัฐที่สำคัญ ได้แก่ ยอดค้าปลีก การผลิตอุตสาหกรรม และตัวเลขเงินเฟ้อ ทั้งนี้ บริษัทหลักทรัพย์กสิกรไทย จำกัด คาดว่าดัชนีจะมีแนวรับที่ 1,029 และ 1,014 จุด ขณะที่แนวต้านคาดว่าจะอยู่ที่ 1,065 และ 1,078 จุด ตามลำดับ